Simona Halep, convocată la echipa României pentru Billie Jean King Cup
Articole de la același autor
Simona Halep, prima reacție după victoria obținută la TAS: "Abia aștept să mă întorc în circuit"
05 Martie 2024
FRF a decis: Laurenţiu Reghecampf nu mai are voie să lucreze în fotbal
01 Februarie 2024
A murit Vasile Dîba, primul campion olimpic al kaiacului românesc
20 Februarie 2024
Patrick Mouratoglou şi echipa sa îşi asumă răspunderea pentru suspendarea Simonei Halep
08 Februarie 2024
Jucătoarea română de tenis Simona Halep, aflată în pragul revenirii după ce Tribunalul de Arbitraj Sportiv de la Lausanne s-a redus la nouă luni o suspendare de patru ani, a fost convocată la echipa României pentru meciul cu Ucraina, din Billie Jean King Cup.
Căpitanul nejucător Horia Tecău le-a convocat pentru acest meci pe Ana Bogdan (65 WTA), Jaqueline Cristian (82 WTA), Anca Todoni (227 WTA), Mara Gae (1.049 WTA) şi Simona Halep (fără clasament).
Meciul cu Ucraina, din calificările BJK Cup, va avea loc pe 12 şi 13 aprilie, la Racquet Park Drive din Amelia Island, Fernandina Beach (Florida/SUA).
Căpitanul echipei Ucrainei, Mihail Filima, le-a nominalizat pe Elina Svitolina (17 WTA), Lesia Ţurenko (37 WTA), Iulia Starodubţeva (129 WTA), Liudmila Kicenok (20 WTA la dublu), Nadia Kicenok (53 WTA).
România şi Ucraina s-au întâlnit de patru ori până acum, iar tricolorele conduc cu 3-1.
În 1997, România s-a impus cu 3-0, la Bari (Italia), în Grupa B a zonei Europa/Africa. În 1999, România câştiga cu 2-0, în Spania (Murcia), în play-off-ul zonei Europa/Africa. Singura victorie a Ucrainei datează din 2003, când învingea cu 2-1, la Estoril (Portugalia), în Grupa C a zonei Europa/Africa. Ultimul duel a avut loc în 2014, la Budapesta, România câştigând cu 2-0, în barajul de promovare al zonei Europa/Africa.
În noiembrie, România a învins Serbia cu 4-0, la Kraljevo, în baraj pentru menţinerea în Grupa Mondială a competiţiei, în timp ce Ucraina a trecut de Lituania cu 3-1, la Vilnius.
Comentează știrea
Nu există comentarii introduse pentru acest articol!
Articole pe aceeași temă
Vineri, 02 Octombrie 2020
Sâmbătă, 12 Septembrie 2020
Marţi, 15 Aprilie 2014
Luni, 06 Martie 2017
Miercuri, 25 Iunie 2014